Pielikums Nr. 10
atklāta konkursa “Būvprojekta izmaiņu izstrāde un autoruzraudzības pakalpojumu nodrošināšana 
būvobjekta “Rudzātu pagasta estrādes un parka labiekārtošana “ 1. un 2. kārtas pabeigšanai”,
identifikācijas Nr. LNP 2026/45, nolikumam 

Līguma projekts
LĪGUMS Nr._____
Par būvprojekta izmaiņu izstrādi un autoruzraudzības pakalpojumu
nodrošināšanu

Līguma divpusējas parakstīšanas datums ir pēdējā parakstītā laika zīmoga datums
[bookmark: _GoBack]

Līvānu novada pašvaldība, reģistrācijas Nr. 90000065595, juridiskā adrese: Rīgas iela 77, Līvāni, Līvānu novads, LV-5316, (turpmāk - Pasūtītājs), tās ____________ personā, kurš darbojas uz Pašvaldību likuma un Līvānu novada pašvaldības nolikuma pamata, no vienas puses, un
[bookmark: _Hlk231200058]______________________________________, reģistrācijas Nr.______________, juridiskā adrese: ____________________________ (turpmāk - Izpildītājs), tās _______________________ personā, kurš darbojas uz ________ pamata, no otras puses, abi kopā turpmāk saukti Puses/Līdzēji,

pamatojoties uz iepirkuma “Būvprojekta izmaiņu izstrāde un autoruzraudzības pakalpojumu nodrošināšana būvobjekta “Rudzātu pagasta estrādes un parka labiekārtošana” 1. un 2. kārtas pabeigšanai””, ID Nr. LNP 2026/45 (turpmāk – Iepirkums) rezultātiem, noslēdza šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs uzdod, un Izpildītājs apņemas veikt būvprojekta izmaiņu izstrādi (turpmāk – Projektēšanas darbi) un būvprojekta (turpmāk – BP) autoruzraudzības pakalpojumu nodrošināšanu objektā "Rudzātu pagasta estrādes un parka labiekārtošana" 1. un 2. kārtas pabeigšanai (turpmāk abi kopā – Darbi).
1.2. Pasūtītājs apņemas samaksāt par Darbiem šajā Līgumā noteiktajā kārtībā un apmērā, bet Izpildītājs apņemas veikt Darbus saskaņā ar šo Līgumu, Tehnisko specifikāciju/Darba uzdevumu (Līguma 1. pielikums), Finanšu piedāvājumu (Līguma 2. pielikums), Iepirkuma dokumentāciju, spēkā esošajiem normatīvajiem aktiem un Pasūtītāja norādījumiem, kā arī pienācīgi izpildīt citas šajā Līgumā paredzētās vai no tā izrietošās saistības.
1.3. Izpildītājs, parakstot Līgumu, apliecina, ka ir pilnībā iepazinies ar Objektu, esošo būvprojektu, Līgumu un tā pielikumiem, Pasūtītāja izvirzītajām prasībām, jo īpaši ar Tehnisko specifikāciju/darbu uzdevumu, un ar Projektēšanas darbu izpildi saistītajiem apstākļiem, ir savlaicīgi pieprasījis visu nepieciešamo papildu informāciju par neskaidriem jautājumiem, izvērtējis visus ar Darbu savlaicīgu un kvalitatīvu izpildi saistītos riskus un šo risku izmaksas ietvēris Līgumcenā.
1.4. Izpildītājs par saviem līdzekļiem nodrošina visu nepieciešamo Projektēšanas darbu veikšanai – darbaspēku, materiālus, tehniskos līdzekļus u.c. atbilstoši Iepirkuma dokumentācijai un iesniegtajam piedāvājumam Iepirkumā.
1.5. Izpildītājs garantē, ka tam ir visas nepieciešamās licences un sertifikāti, prasmes un iemaņas, kas nepieciešamas Līgumā noteikto  Darbu veikšanai.
1.6. Projekts pāriet Pasūtītāja īpašumā brīdī, kad Puses vai to pilnvarotie pārstāvji ir parakstījuši Projekta pieņemšanas–nodošanas aktu un Pasūtītājs ir veicis Projekta izstrādes maksas samaksu Izpildītājam.
1.7. Darbi veicami atbilstoši visiem uz Darbu izpildes laiku spēkā esošajiem būvniecības jomu reglamentējošajiem normatīvajiem aktiem, tajā skaitā Būvniecības likumam, Vispārīgajiem būvnoteikumiem, LBN 202-18 un citiem piemērojamiem būvnormatīviem, standartiem, kā arī BIS prasībām.

2. LĪGUMA SUMMA UN NORĒĶINU KĀRTĪBA
2.1.  Par Darbu kvalitatīvu, savlaicīgu un pilnīgu izpildi tiek noteikta Līgumcena ________ EUR (_________ euro, __ centi) apmērā bez PVN 21%(turpmāk – Līgumcena) sastāv no:
2.1.1. Līgumcena par Būvprojekta izmaiņu izstrādāšanu _________ EUR (________euro___ centi) bez PVN 21%;
2.1.2. Līgumcena par autoruzraudzību _________ EUR (________euro___ centi) bez PVN 21 %;
2.2. PVN tiek aprēķināts un maksāts normatīvajos aktos noteiktajā kārtībā.
2.3. Izpildītājs apliecina, ka Līgumcena ir nemainīga visā Līguma izpildes laikā un tā ietver visas izmaksas, kas nepieciešamas Darbu pilnīgai un kvalitatīvai izpildei saskaņā ar šo Līgumu, tai skaitā visus nodokļus, iespējamās cenu izmaiņas un citus ar Līguma izpildi saistītos izdevumus. Izpildītājam nav tiesību prasīt Līgumcenas palielināšanu sakarā ar kļūdām vai nepilnībām darbu apjoma, izmaksu vai cenu aprēķinos, kā arī citiem apstākļiem, kurus Izpildītājs, varēja paredzēt pirms Līguma noslēgšanas.
2.4. Avansa maksājumi netiek paredzēti. 
2.5. Pasūtītājs veic samaksu Izpildītājam par Darbiem šādā kārtībā:
2.5.1. Par Projektēšanas darbiem – pēc tam, kad Izpildītājs ir pilnā apjomā veicis un saskaņojis Būvprojekta izmaiņas un iesniedzis Pasūtītājam: 
2.5.1.1.  izstrādātas un akceptētas Būvprojekta izmaiņas; 
2.5.1.2.  projektēšanas pakalpojumu pieņemšanas–nodošanas aktu; 
2.5.1.3.  strukturētu elektronisko rēķinu (E-rēķinu). 
2.5.2.  Par Autoruzraudzības pakalpojumiem – Pasūtītājs veic samaksu pēc Autoruzraudzības pakalpojumu pilnīgas izpildes, objekta nodošanas ekspluatācijā un Pušu pieņemšanas–nodošanas akta abpusējas parakstīšanas.
2.6. Pasūtītājs samaksu veic ne vēlāk kā 20 (divdesmit) dienu laikā pēc Izpildītāja rēķina saņemšanas. Strukturētu elektronisko rēķinu, kurā obligāti norāda šī Līguma numuru, un kas atbilst Ministru kabineta 2019. gada 9. aprīļa noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”, Izpildītājs nosūta uz Pasūtītāja e–adresi: EREKINS@90000065595, kā arī pievieno klāt rēķinu PDF formātā.
2.7.  Maksājums tiek veikts, pārskaitot naudu uz Izpildītāja rēķinā norādīto kredītiestādes norēķinu kontu.
2.8. Par samaksas brīdi uzskatāms bankas atzīmes datums Pasūtītāja maksājuma uzdevumā.
2.9. Gadījumā, ja Darbs tiek veikts daļēji, Pasūtītājam ir tiesības maksāt tikai par izpildīto un Pasūtītāja pieņemto Darba apjomu.
2.10. Pasūtītājs nenes atbildību par Izpildītāja finanšu piedāvājumā Izpildītāja neiekļautajām visa veida izmaksām, kas var rasties Izpildītājam, veicot Darba izpildi.
2.11. Izpildītājs ir pilnībā atbildīgs par nodokļu, nodevu un visu citu obligāto maksājumu savlaicīgu un pilnīgu veikšanu saistībā ar Projektēšanas darbu veikšanu, Līgumā noteikto pienākumu izpildi un tiesību izmantošanu, Līgumā paredzēto maksājumu saņemšanu, kā arī saistībā ar Līguma izpildē iesaistīto darbinieku un Izpildītāja citādi nodarbināto personu nodarbināšanu, jebkādas licences maksām un autoratlīdzību. 
2.12. Izpildītājam nav tiesību pieprasīt Līgumcenas palielināšanu vai Līguma izpildes termiņa pagarināšanu, ja papildu darbi vai papildu izmaksas radušās Izpildītāja Līguma saistību neizpildes vai nepienācīgas izpildes dēļ vai tādu apstākļu dēļ, kurus Izpildītājs, rīkojoties kā rūpīgs un profesionāls pakalpojuma sniedzējs, varēja vai tam vajadzēja paredzēt pirms Līguma noslēgšanas.
2.13. Izpildītājam autoruzraudzība ir veicama atbilstoši  apstiprinātam būvprojektam, Līgumam un spēkā esošajiem normatīvajiem aktiem, u.c. noteikumiem un prasībām kas regulē Autoruzraudzības veikšanu. Līguma cena nevar tikt palielināta par Autoruzraudzības darbiem, kas jāveic saskaņā ar būvprojekta dokumentāciju, kā arī gadījumā, ja Izpildītājs ar nodomu vai aiz neuzmanības ir kļūdījies darbu izmaksu aprēķinos.
2.14. Noslēgtā Līguma termiņa pagarinājums nevar būt par pamatu Līguma cenas palielinājumam šajā Līgumā, izņemot gadījumu, ja termiņš tiek pagarināts saistībā ar grozījumu veikšanu būvprojektā.
2.15. Ja Pasūtītājam ir prasījums pret Izpildītāju par kādas naudas summas samaksu (tai skaitā, bet ne tikai, prasījumi par izdevumu vai zaudējumu atlīdzību, tostarp arī izdevumu, kas saistīti ar trešo personu piesaistīšanu Projektēšanas darbu izpildē un/vai trūkumu novēršanā šajā Līgumā paredzētajos gadījumos, BP kļūdām Līgumā un tā pielikumos noteikto termiņu/starptermiņu izpildes kavējumu u.tml.), Izpildītājam tas jāsamaksā 10 (desmit) darba dienu laikā pēc attiecīga paziņojuma saņemšanas vai citā termiņā, ja Pasūtītājs norādījis citādi, kā arī Pasūtītājs ir tiesīgs šādas naudas summas vienpusēji ieturēt no Izpildītājam izmaksājamām summām, par to informējot Izpildītāju, norādot ieturamās summas apmēru un tiesisko pamatu.
3. LĪGUMA IZPILDES TERMIŅI
3.1. Līgums stājas spēkā ar tā abpusējas parakstīšanas brīdi un ir spēkā līdz no tā izrietošo Pušu saistību pilnīgai izpildei.
3.2. Būvprojekta izmaiņu izstrādes termiņš ir 4 (četras) nedēļas no līguma noslēgšanas dienas. Izpildītājs Autoruzraudzību veic no līguma noslēgšanas dienas līdz objekta nodošanai ekspluatācijā.
3.3. Puses ir tiesīgas pagarināt Līguma termiņu abpusēji par to vienojoties un saskaņā ar Publisko iepirkumu likumu.
3.4. Izpildītājs apņemas nekavējoties ziņot Pasūtītājam par visiem apstākļiem un/vai šķēršļiem, kuri kavē Pakalpojuma izpildi noteiktajā termiņā.

4. PUŠU TIESĪBAS UN PIENĀKUMI

4.1. Pasūtītājam ir tiesības:
4.1.1. saņemt Pakalpojumu, kas veikts atbilstoši Līguma noteikumiem;
4.1.2. saņemt informāciju, kas saistīta ar Pakalpojuma veikšanu;
4.1.3. Pasūtītājs ir tiesīgs iesniegt Izpildītājam pretenzijas par trūkumiem izmaiņu Būvprojektā pēc izmaiņu Būvprojekta pieņemšanas no Izpildītāja un arī visā būvdarbu gaitā. Pasūtītāja  iesniegtās pretenzijas Izpildītājam ir saistošas;
4.2. Pasūtītājam ir pienākumi:
4.2.1. samaksāt Izpildītājam par atbilstoši Līguma noteikumiem, spēkā esošajiem normatīvajiem aktiem un Pasūtītāja uzdevumam kvalitatīvi un pilnā apjomā sniegto Pakalpojumu, pamatojoties uz Pušu parakstītu pieņemšanas–nodošanas aktu;
4.2.2. sniegt Izpildītājam visu nepieciešamo tā rīcībā esošo informāciju un dokumentāciju, kas atkarīga no Pasūtītāja un nepieciešama Pakalpojuma izpildei, ja to rakstiski pieprasa Izpildītājs;
4.3. Izpildītājam ir tiesības:
4.3.1. saņemt samaksu par kvalitatīvi izpildītiem darbiem Līgumā noteiktajā kārtībā un termiņā;
4.3.2. pieprasīt un saņemt nepieciešamos tehniskos noteikumus no attiecīgām institūcijām. Visa informācija un dokumentācija, kuru Izpildītājs saņem no Pasūtītāja vai iegūst Darba izpildes procesā, ir izmantojama vienīgi Būvprojekta izstrādes vajadzībām. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā.
4.4. Izpildītājam ir pienākumi:
4.4.1. pirms būvprojekta izmaiņu dokumentācijas iesniegšanas BIS nodrošināt tās saskaņošanu ar Pasūtītāju;
4.4.2. ja Izpildītājs neveic izmaiņu Būvprojekta izstrādi atbilstoši Līguma noteikumiem, Izpildītājam ir pienākums par saviem līdzekļiem pēc pirmā Pasūtītāja pieprasījuma un Pasūtītāja noteiktajā termiņā novērst norādītos trūkumus, nepilnības vai neatbilstību Līguma izpildē;
4.4.3. ja izmaiņu būvprojekta vai tā daļas izvērtēšanas laikā kompetentā institūcija pieprasa papildu paskaidrojumus vai norāda uz būvprojekta trūkumiem vai nepilnībām, Izpildītājs sniedz nepieciešamos paskaidrojumus un par saviem līdzekļiem novērš Izpildītāja vainas dēļ konstatētās nepilnības un trūkumus. Ja to novēršana kavē Līgumā noteikto izpildes termiņu Izpildītāja vainas dēļ, Izpildītājs maksā Līgumā noteikto līgumsodu par termiņa kavējumu;
4.4.4. izmaiņu Būvprojekta dokumentācijas sastāvs var tikt papildināts, ja izstrādes gaitā rodas šāda nepieciešamība;
AUTORUZRAUDZĪBĀ:
4.5. Autoruzraudzība attiecas uz izmaiņu Būvprojekta “Rudzātu pagasta estrādes un parka labiekārtošana” 1. un 2.kārtas pabeigšanai” apjomu un tiek veikta visu būvdarbu laiku.
4.6. Pasūtītājam ir tiesības visā Līguma darbības laikā veikt Līguma izpildes kontroles pasākumus, tai skaitā pieprasīt no Izpildītāja visu nepieciešamo informāciju par veikto Autoruzraudzību.
4.7. Pasūtītājs apņemas: 
4.7.1. samaksāt Izpildītājam par kvalitatīvi veiktu Autoruzraudzību Līgumā noteiktajā kārtībā;
4.7.2. nodrošināt Izpildītāju ar Autoruzraudzībai nepieciešamo informāciju un dokumentāciju, tai skaitā iepazīstināt ar noslēgtā Būvdarbu līguma nosacījumiem;
4.7.3. parakstīt pieņemšanas – nodošanas aktu, ja Autoruzraudzība atbilst Līguma noteikumiem un ir veikta pienācīgā kvalitātē; 
4.7.4. pieprasīt no Izpildītāja tā radīto zaudējumu kompensāciju, ja Pakalpojums nav sniegts atbilstoši Līguma noteikumiem.
4.8. Izpildītājam ir tiesības:
4.8.1. saņemt atlīdzību par Autoruzraudzību, kas veikta atbilstoši Līguma noteikumiem; 
4.8.2. piedalīties Objekta pieņemšanā ekspluatācijā; 
4.8.3. pieprasīt iesniegt izvērtēšanai būvdarbu veicēja izstrādātos risinājumus un informāciju par lietotajām konstrukcijām, iekārtām, materiāliem; 
4.8.4. pārbaudīt, vai BIS ir atbilstoša būvprojekta un būvdarbu izpildes dokumentācija; 
4.8.5. pārbaudīt būvdarbu secības un kvalitātes atbilstību būvprojektam, kā arī normatīvo aktu prasībām; 
4.8.6. mainīt atbildīgo autoruzraugu tikai ar Pasūtītāja rakstisku piekrišanu.
4.9. Izpildītājs apņemas:
4.9.1. veikt Autoruzraudzību kvalitatīvi, pilnā apjomā un Līgumā noteiktajos termiņos, ievērojot spēkā esošos normatīvos aktus, tai skaitā Ministru kabineta 2014. gada 19. augusta noteikumu Nr. 500 “Vispārīgie būvnoteikumi” 113. punktā noteiktos autoruzrauga pienākumus. Autoruzraudzība tiek veikta no Līguma noslēgšanas dienas līdz Objekta pieņemšanai ekspluatācijā, tai skaitā būvdarbu pārtraukuma, dīkstāves un būvprojekta izmaiņu saskaņošanas laikā, ciktāl tas nepieciešams Darbu uzdevumā noteikto saistību izpildei. 
4.9.2. Gadījumā, ja tiek izbeigts Būvdarbu līgums, Izpildītājs ir tiesīgs saņemt atlīdzību par faktiski kvalitatīvi paveiktiem darbiem Autoruzraudzības laikā, kas noteikti pieņemšanas – nodošanas aktā. Šādā gadījumā Pasūtītājs 10 (desmit) dienu laikā pēc pieņemšanas – nodošanas akta parakstīšanas un atbilstoša rēķina saņemšanas veic samaksu par faktiski kvalitatīvi veikto Autoruzraudzību; 
4.9.3. apsekot Objektu un rezultātus ierakstīt autoruzraudzības žurnālā; 
4.9.4. regulāri veikt Objekta apsekošanu ne retāk kā 1 (vienu) reizi divās nedēļās, par apsekojuma dienu un laiku vienojoties ar Pasūtītāju, un apsekojuma rezultātus ierakstot autoruzraudzības žurnālā; 
4.9.5. nodrošināt savu piedalīšanos būvniecības un darba vadības sapulcēs, kurās tiek izskatīti ar Līguma izpildi un Autoruzraudzību saistīti jautājumi, ja Pasūtītājs vai būvuzraugs ir uzaicinājis Izpildītāju, bet ne retāk kā 2 (divas) reizes mēnesī būvdarbu veikšanas laikā;
4.9.6. Autoruzraudzības izpildes rezultātā bez Pasūtītāja rakstveida piekrišanas nenodot trešajām personām tapušos jebkāda veida materiālus, ja vien šo materiālu nodošana trešajām personām nav noteikta saskaņā ar spēkā esošajiem normatīvajiem aktiem; 
4.9.7. nekavējoties, bet ne vēlāk kā 2 (divu) darbdienu laikā rakstiski informēt Pasūtītāju, ja būvdarbi tiek veikti nekvalitatīvi, vai, ja tiek konstatētas patvaļīgas atkāpes no būvprojekta, vai ja netiek ievērotas Latvijas būvnormatīvu prasības. Šādā gadījumā Izpildītājs, iepriekš saskaņojot ar Pasūtītāju, iesniedz būvuzraugam rakstisku pieprasījumu pārtraukt būvdarbus līdz konstatēto trūkumu novēršanai.
4.10. Autoruzraudzības veikšanas prasības noteiktas Tehniskajā specifikācijā/darbu uzdevumā (Līguma 1.pielikums)

5. DARBA PIEŅEMŠANA UN NODOŠANA
5.1. Darbi tiek uzskatīti par izpildītiem, kad Izpildītājs ir izstrādājis un nodevis Pasūtītājam būvprojekta izmaiņu dokumentāciju, veicis nepieciešamās saskaņošanas un iesniedzis būvniecības informācijas sistēmā (BIS) visus Līguma izpildei nepieciešamos dokumentus, kā arī pilnībā izpildījis Līgumā noteiktās autoruzraudzības saistības līdz Objekta pieņemšanai ekspluatācijā.
5.2.  Izpildītājs ar pieņemšanas–nodošanas aktu nodod Pasūtītājam visu ar Darbu izpildi saistīto dokumentāciju.
5.3. Izpildītājs ar Līgumā noteiktās atlīdzības samaksu atsavina Pasūtītājam visas Izpildītājam piederošās autora mantiskās tiesības uz Līguma ietvaros izstrādāto dokumentāciju tādā apjomā, lai Pasūtītājs būtu tiesīgs to izmantot, reproducēt, izplatīt, pārveidot, papildināt, nodot trešajām personām un izmantot turpmākai būvniecības, ekspluatācijas, uzturēšanas un projektēšanas vajadzībām.
5.4. Pieņemšanas–nodošanas akta parakstīšana neatbrīvo Izpildītāju no atbildības par slēptiem, akta parakstīšanas laikā nekonstatētiem, trūkumiem. Izpildītājs trūkumus novērš par saviem līdzekļiem. Ja Izpildītājs noteiktajā termiņā neveic prasītos labojumus, Pasūtītājam ir tiesības trūkumu novēršanu uzdot citai personai, un Izpildītājam ir jāsedz šo labojumu izmaksas.
6. IZPILDĪTĀJA PERSONĀLS UN APAKŠUZŅĒMĒJI
6.1. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu. Izpildītājam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
6.2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
6.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.3.2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
6.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
6.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
6.6. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts  pakalpojumu sniegšanā.
6.7. Izpildītājs ir atbildīgs par Būvprojekta izstrādāšanu un pakalpojumiem, ko veic tā Apakšuzņēmēji un apakšuzņēmēju apakšuzņēmēji.

7. LĪGUMA SAISTĪBU IZPILDES NODROŠINĀJUMS
7.1. Izpildītājs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam spēkā esošu Līguma saistību izpildes nodrošinājumu bankas garantijas vai apdrošināšanas sabiedrības garantijas veidā, kurā ietverta bankas vai apdrošināšanas sabiedrības neatsaucama apņemšanās bez nosacījumiem un bez ierunām samaksāt Pasūtītājam tā pieprasīto summu Līguma saistību izpildes nodrošinājuma summas robežās pēc pirmā rakstiskā Pasūtītāja pieprasījuma, ja Pasūtītājs paziņo, ka Izpildītājs nepilda vai nepienācīgi pilda Līgumā noteiktās saistības. Līguma saistību izpildes nodrošinājums ir pirmā pieprasījuma garantija.
7.2. Pasūtītājam nav pienākuma sniegt bankai vai apdrošināšanas sabiedrībai pierādījumus, pamatojumu vai citus dokumentus par Izpildītāja saistību neizpildi vai nepienācīgu izpildi, izņemot pašā Līguma saistību izpildes nodrošinājumā noteiktās prasības pieprasījuma iesniegšanai. Banka vai apdrošināšanas sabiedrība apņemas izmaksāt Pasūtītājam pieprasīto summu, ja pieprasījums iesniegts Līguma saistību izpildes nodrošinājuma spēkā esības laikā un atbilst nodrošinājuma noteikumiem. Līguma saistību izpildes nodrošinājuma summa samazinās par jebkuru summu, kuru banka vai apdrošināšanas sabiedrība izmaksā Pasūtītājam saskaņā ar tā pieprasījumu.
7.3. Pasūtītājs ir tiesīgs izmantot Līguma saistību izpildes nodrošinājumu gadījumā, ja Izpildītājs Līgumā noteiktajā termiņā nepilda vai nepienācīgi pilda Līguma saistības, tostarp līgumsoda, zaudējumu vai citu Līgumā paredzētu maksājumu segšanai. 
7.4. Līguma saistību izpildes nodrošinājumam jābūt spēkā visā Līguma darbības laikā un 3 (trīs) mēnešus pēc Līguma saistību pilnīgas izpildes. Izpildītājam ir pienākums savlaicīgi pagarināt Līguma saistību izpildes nodrošinājuma termiņu, ja Līguma saistības nav pilnībā izpildītas līdz nodrošinājuma termiņa beigām.
7.5. Līguma saistību izpildes nodrošinājuma apmērs ir 10 % (desmit procenti) no Līgumcenas bez pievienotās vērtības nodokļa (PVN).
7.6. Līguma saistību izpildes nodrošinājumam bankas garantijas gadījumā piemēro Starptautiskās Tirdzniecības palātas Vienotos pieprasījuma garantiju noteikumus (URDG 758), ciktāl tie nav pretrunā ar Līguma saistību izpildes nodrošinājuma noteikumiem.
7.7. Jautājumos, kurus neregulē URDG 758 vai Līguma saistību izpildes nodrošinājuma noteikumi, piemēro Latvijas Republikas spēkā esošos normatīvos aktus.
7.8. Visi strīdi, kas saistīti ar Līguma saistību izpildes nodrošinājumu, izskatāmi Latvijas Republikas tiesā.
8. PUŠU ATBILDĪBA UN STRĪDU RISINĀŠANAS KĀRTĪBA
8.1. Izpildītājs ir atbildīgs, lai visā Līguma darbības laikā tam būtu spēkā esošas licences un sertifikāti, saskaņā ar spēkā esošajiem normatīvajiem aktiem. 
8.2. Līguma izpildē tiek paredzēti sekojoši līgumsodi:
8.2.1. jebkurā Pakalpojumu posmā:
8.2.1.1. Ja Pasūtītājs bez pamatojuma neveic maksājumu Līgumā noteiktajā termiņā, tad  Izpildītājs ir tiesīgs piemērot līgumsodu 0,5 % (nulle komats pieci procenti) apmērā no neveiktā maksājuma par katru kavējuma dienu, bet kopsummā ne vairāk kā 10 % (desmit procenti) no Līgumcenas.
8.2.1.2. Ja Izpildītājs neievēro spēkā esošos normatīvos aktus, tad Pasūtītājs ir tiesīgs piemērot līgumsodu 100,00 EUR (viens simts euro 00 centi) apmērā par katru konstatēto gadījumu.
8.2.1.3. [bookmark: _Hlk219925491]Ja Izpildītājs Līgumā noteiktajā termiņā neiesniedz vai neuztur spēkā Līgumā noteikto Līguma saistību izpildes nodrošinājumu, tad Pasūtītājs ir tiesīgs piemērot līgumsodu 0,5 % (nulle komats pieci procenti) apmērā no Līgumcenas par katru kavējuma dienu, bet kopsummā ne vairāk kā 10 % (desmit procenti) no Līgumcenas.
8.2.1.4. par Līgumā noteiktās kārtības neievērošanu, veicot piedāvājumā norādītā personāla vai apakšuzņēmēja nomaiņu bez iepriekšējas Pasūtītāja rakstiskas piekrišanas vai iesaistot Līguma izpildē papildu apakšuzņēmēju bez Pasūtītāja iepriekšējas rakstiskas piekrišanas, – līgumsodu 100,00 EUR (viens simts euro) apmērā par katru konstatēto pārkāpumu.
8.2.1.5. Ja Izpildītājs nepilda/neievēro citas šajā Līguma nodaļā neminētās Līguma, Līguma pielikumos vai spēkā esošu normatīvo aktos noteiktās prasības vai saistības, tad Pasūtītājs ir tiesīgs piemērot līgumsodu 100,00 EUR (viens simts euro 00 centi) apmērā par katru konstatēto pārkāpumu.
8.2.1.6. Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 10% (desmit procenti) apmērā no Līgumcenas.
8.2.2. Projektēšanas pakalpojumu izpildē:
8.2.2.1. ja Izpildītājs neievēro Līgumā noteikto Projektēšanas pakalpojumu sniegšanas termiņu, tad Pasūtītājs piemēro līgumsodu 5 % (pieci procenti) apmērā no Līgumcenas.
8.2.3.  Autoruzraudzības pakalpojumu izpildē:
8.2.3.1. Ja Izpildītājs atsakās uzsākt vai turpināt sniegt Autoruzraudzības pakalpojumus, tad Pasūtītājs ir tiesīgs piemērot līgumsodu 10% (desmit procenti) apmērā no Līgumcenas.
8.2.3.2. Ja Izpildītājs pēc Pasūtītāja vai Būvkomersanta lūguma neierodas Būvobjektā uzaicinājumā noteiktajā termiņā, tad Pasūtītājs ir tiesīgs piemērot līgumsodu 100,00 EUR (viens simts  euro 00 centi) apmērā par katru konstatēto pārkāpumu;
8.2.3.3. Ja Izpildītājs nepiedalās būvsapulcē, tad Pasūtītājs ir tiesīgs piemērot līgumsodu 100,00 EUR (viens simts  euro 00 centi) apmērā par katru konstatēto pārkāpumu.
8.3. Ja Izpildītājs Līgumā noteiktajā termiņā nemaksā līgumsodu, tad Pasūtītājs to atskaita no tuvākā paredzētā maksājuma Izpildītājam vai ietur to no Līguma saistību izpildes nodrošinājuma.
8.4. Līgumsodu kopējā vērtība nedrīkst pārsniegt 10 % (desmit procenti) no Līgumcenas.
8.5. Puses sedz viena otrai tiešus zaudējumus, kas radušies Līguma nepienācīgas izpildes rezultātā. Prasītāja Pusei ir jāpierāda šādu apstākļu iestāšanās.
8.6. [bookmark: _Ref409446311]Izpildītājs apņemas brīdināt Pasūtītāju par blakus apstākļiem, kuri varētu kavēt Pakalpojuma izpildi, par kuriem neaprēķina Līgumā paredzēto līgumsodu, bet pagarina Līguma termiņu:
8.6.1. Būvprojekta izmaiņu izstrādei nepieciešamo datu aizkavēšanās (ja tādi tika pieprasīti), tos savlaicīgi nesaņemot no atbildīgajām valsts un pašvaldības institūcijām;
8.6.2. citi iepriekš neparedzami objektīvi apstākļi.
8.7. Līgumsoda samaksa neatbrīvo Puses no Līguma izpildes un zaudējumu atlīdzināšanas pienākuma.
9. LĪGUMA GROZĪŠANA UN IZBEIGŠANAS KĀRTĪBA
9.1. Puses, savstarpēji vienojoties, ir tiesīgas izdarīt grozījumus Līgumā, ja tie nemaina Līguma vispārējo raksturu (veidu un iepirkuma dokumentos noteikto mērķi) un atbilst vienam no šādiem nosacījumiem: 
9.1.1. grozījumi ir nebūtiski; 
9.1.2. grozījumi ir būtiski, un tie tiek izdarīti 9.2. punktā minētajos gadījumos; 
9.1.3. grozījumi tiek izdarīti 9.4. punktā minētajā gadījumā neatkarīgi no tā, vai tie ir būtiski vai nebūtiski. 
9.2. Būtiski Līguma grozījumi ir pieļaujami jebkurā no šādiem gadījumiem: 
9.2.1. Pasūtītājs rakstveidā pieprasījis Izpildītājam veikt tādu Būvprojekta papildus sadaļu vai risinājumu izstrādi, kas nav iekļauti un neizriet no Tehniskās specifikācijas/darbu uzdevuma, Līguma vai normatīvajiem aktiem. Šajā gadījumā papildu Pakalpojuma vērtība visā Līguma izpildes laikā nedrīkst pārsniegt 10 procentus no Līguma kopējās summas; 
9.2.2. Izpildītājs ir tiesīgs prasīt Līguma izpildes termiņa pagarinājumu vienīgi šādos gadījumos: 
9.2.2.1.  ja par Izpildītāja saistību izpildes nokavējuma iemeslu ir bijusi valsts vai pašvaldības iestāžu darbība vai bezdarbība, kas kavē Līguma izpildi un ko Izpildītājs, pielietojot saprātīgus līdzekļus un resursus, nav varējis novērst, kā arī, ja šāda valsts vai pašvaldības iestāžu darbība vai bezdarbība, kas kavē Līguma izpildi, nav radusies Izpildītāja darbības vai bezdarbības rezultātā; 
9.2.2.2.  ja Pasūtītājam rodas nepieciešamība izskatīt Izpildītāja iesniegtos dokumentus laikā, kas pārsniedz Līgumā noteiktos dokumentu izskatīšanas termiņus; 
9.2.2.3.  ir radušies citi iepriekš neparedzami no Pusēm neatkarīgi apstākļi. 
9.3. Par Līguma izmaiņām nav uzskatāmas pakalpojuma apjoma palielinājums, kas radies, Izpildītājam izmainot Būvprojekta izstrādei pielietojamo metodi, un šādu projekta izstrādei pielietojamās metodes maiņu Pasūtītājs nav pieprasījis. 
9.4. Izpildītājs ir tiesīgs saņemt Pakalpojuma izpildes laika pagarinājumu, ja: 
9.4.1. Pasūtītājs kavē vai aptur Pakalpojuma veikšanu no Izpildītāja neatkarīgu iemeslu dēļ; 
9.4.2. Pakalpojuma veikšanu kavē būtiski grozījumi Tehniskajā specifikācijā, kas nav Izpildītāja radīti. 
9.5. Ikviena Līguma izmaiņa tiek noformēta rakstveidā un ir abu Pušu parakstīta. Jebkuras izmaiņas vai papildinājumi Līgumā kļūst par Līguma neatņemamu sastāvdaļu.

9.6. Pasūtītājs ir tiesīgs vienpusēji izbeigt Līgumu sekojošos gadījumos, rakstveidā paziņojot par to Izpildītājam, vismaz 10 (desmit) dienas iepriekš: 
9.6.1. ja pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai saņemta informācija par tā likvidāciju; 
9.6.2. ja tiek apturēta vai izbeigta Izpildītāja vai tā apakšuzņēmēju profesionālās darbības sertifikāta/atļaujas darbība; 
9.6.3. ja Izpildītājs savas vainas dēļ pieļauj Līgumā noteikto saistību izpildes kavējumu un kavējums pārsniedz 20 (divdesmit) dienas; 
9.6.4. ja Izpildītājs sniedz Pakalpojumu nekvalitatīvi, atkārtoti pieļaujot būtiskus trūkumus un/vai kļūdas; 
9.6.5. ja Izpildītājs nenovērš defektus un/vai nepilnības sniegtā Pakalpojuma izpildē Līgumā paredzētajā kārtībā; 
9.6.6. Publisko iepirkumu likuma 64. pantā noteiktajos gadījumos; 
9.6.7. par atkārtotiem Līguma noteikumu pārkāpumiem Izpildītājam piemēroto līgumsodu kopsumma pārsniedz 10 % (desmit procentus) no Līgumcenas bez PVN; 
9.6.8. ja Izpildītājs neveic Personāla nomaiņu Līgumā paredzētajā kārtībā un 14 (četrpadsmit) dienu laikā no Pasūtītāja brīdinājuma saņemšanas nav novērsis šo līguma pārkāpumu.
9.7. Izbeidzot Līgumu 9.6. punktā noteiktajos gadījumos, Puses sagatavo atsevišķu aktu par faktiski kvalitatīvi sniegto Darbu. Sagatavojot aktu, Puses ņem vērā sniegtā Darba kvalitāti. Puses savstarpējo norēķinu šajā punktā minētajā gadījumā veic 20 (divdesmit) dienu laikā pēc akta parakstīšanas. 
9.8. Līguma izbeigšanas gadījumā Izpildītājam jānodod Pasūtītājam izstrādātais izmaiņu būvprojekts esošajā apjomā. 
9.9. Izpildītājs ir tiesīgs vienpusēji izbeigt Līgumu, rakstveidā par to paziņojot Pasūtītājam vismaz 20 (divdesmit) dienas iepriekš, ja maksājuma kavējums pārsniedz 10 (desmit) darbdienas. 
9.10. Pasūtītājs ir tiesīgs vienpusēji izbeigt Līgumu, ja Izpildītājam, tā valdes vai padomes loceklim, patiesā labuma guvējam, pārstāvēt tiesīgajai personai, prokūristam vai citai personai, kura ir pilnvarota pārstāvēt Izpildītāju darbībās, kas saistītas ar Līguma izpildi, ir piemērotas starptautiskās vai nacionālās sankcijas vai Eiropas Savienības vai Ziemeļatlantijas līguma organizācijas dalībvalsts sankcijas, kas ietekmē Līguma izpildi.
9.11. Līguma izbeigšana saistību neizpildes dēļ neierobežo Pasūtītāja tiesības uz zaudējumu atlīdzību vai līgumsodu.

10. NEPĀRVARAMA VARA
10.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
10.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
10.3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šī Līguma darbību, veicot norēķinu par Izpildītāja faktiski sniegtajiem pakalpojumiem. Šajā gadījumā neviena no Pusēm nav tiesīga prasīt tādējādi radušos zaudējumu atlīdzību.  
11. INFORMĀCIJAS APRITE UN TĀS IZMANTOŠANA
11.1. Visas informācijas un dokumentācijas, kas nepieciešama Līguma saistību izpildes nodrošināšanai un kontrolei, apriti starp Pasūtītāju un Izpildītāju nodrošina Līgumā noteiktās atbildīgās personas atbilstoši to piekritībai.
11.2. Informācijas un dokumentācijas aprite notiek, izmantojot e-pastu vai pastu. Ja informācijas aprite notiek mutiski klātienē vai telefoniski, tad papildus informācija tiek sūtīta pa e-pastu vai pastu.
11.3. Informācija vai dokuments, kas sūtīts pa e-pastu, uzskatāms par paziņotu otrajā darba dienā pēc tā nosūtīšanas.
11.4. Dokuments, kas sūtīts kā ierakstīts pasta sūtījums, uzskatāms par paziņotu septītajā dienā pēc tā nodošanas pastā.
11.5. Visa informācija un dokumentācija, kuru Izpildītājs saņem no Pasūtītāja vai iegūst Līguma izpildes laikā, ir izmantojama tikai un vienīgi Līguma izpildes ietvaros. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
12. FIZISKO PERSONU DATU AIZSARDZĪBA
12.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
12.2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei. 
12.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu. 
12.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz. 
12.5. Neskatoties uz iepriekš minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai. 
12.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai.
12.7. Informācija par Līvānu novada pašvaldības kā datu pārziņa veikto personas datu apstrādi pieejama tās oficiālajā tīmekļvietnē: https://www.livani.lv/lv/personas-datu-aizsardziba  vai saņemot informāciju klātienē. Datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā: datuaizsardziba@livani.lv .

13. CITI NOTEIKUMI
13.1.  Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināmas būtiskas informācijas izmaiņas, tad tā nekavējoties, ne vēlāk kā 5 (piecu) darba dienu laikā, rakstiski informē par to otru Pusi.
13.2.  Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām. 
13.3. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
13.4. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu. Izpildītājam ir pienākums saskaņot ar Pasūtītāju papildu personāla iesaistīšanu Līguma izpildē.
13.5. Nevienai no pusēm nav tiesību  nodot šajā Līgumā  noteiktās  saistības trešajai personai bez otras Puses rakstiskas piekrišanas.
13.6. Līguma noteikumi ir saistoši Pusēm un pilnā apmērā pāriet uz Pušu tiesību un saistību pārņēmējiem. 
13.7.  Līguma saistību izpildes nodrošināšanai un kontrolei Puses nosaka sekojošas atbildīgās personas (var tikt norādītas vairākas personas un to atbildības joma/apjoms):
13.7.1. no Pasūtītāja puses atbildīgās personas vārds, uzvārds, amats, tālruņa Nr.: +371 ___________, e-pasta adrese: _____________;;
13.7.2. no Izpildītāja puses atbildīgās personas vārds, uzvārds, amats, tālruņa Nr.: +371 ___________, e-pasta adrese: _____________;
13.7.3. no Izpildītāja puses iesaistītie  sertificētie speciālisti: 
13.7.3.1. vārds, uzvārds, amats, tālruņa Nr.: +371 ______, e-pasta adrese: _____________;
13.7.3.2. vārds, uzvārds, amats, tālruņa Nr.: +371 ______, e-pasta adrese: _____________;
13.8. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
Pielikumi:

13. PUŠU JURIDISKĀS ADRESE, REKVIZĪTI, PARAKSTI

	PASŪTĪTĀJS:
	IZPILDĪTĀJS:


	Līvānu novada pašvaldība
Vienotais reģistrācijas Nr. 90000065595
Juridiskā adrese: Rīgas iela 77, Līvāni,   
Līvānu novads, LV-5316
Banka: AS “SEB banka”
Kods: UNLALV2X     
Konts: LV14UNLA0050018690074 
	Nosaukums
Vienotais reģistrācijas Nr. 
Juridiskā adrese: 

Banka: 
Kods:    
Konts: 

	

Amats
Vārds, uzvārds /elektroniskais paraksts*/
	

Amats
Vārds, uzvārds /elektroniskais paraksts*/




* LĪGUMS UN TĀ PIELIKUMI PARAKSTĪTI ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU

